El regidor d’Esports, Miguel Chover, rep a l’equip sènior femení de gimnàstica de Sagunt
08 de febrer 2017

![](/media/oudj4o1u/81-dsc_4906c1.jpg) 

 El regidor d'Esports, Miguel Chover, va rebre durant la vesprada d'ahir a l'equip sènior de gimnàstica de Sagunt, després d'haver sigut classificades per a participar en la Copa del Món _Miss Valentine,_ que se celebrarà del 10 al 12 de febrer en Tartu, Estònia.

L'equip, format per 7 xiques més els seus 2 entrenadors, viatjarà a Tartu després d'haver-se classificat en tercera posició, junt a altres 3 equips espanyols dins de la seua categoria, en la Copa d'Espanya celebrada recentment a Cartagena.

Les gimnastes són: Marta Doñate, Ana Mullor, Nieves Domínguez, Cristina Galarza, Sara Gil, Sandra Campos i Carolina Cruces. Tenen entre 15 i 17 anys i partiran junt als seus entrenadors, Elena García i Daniel García, a aquesta competició el dia 9 per a competir amb les millors gimnastes del món en les disciplines de gimnàstica rítmica i estètica. Al voltant de 2.800 gimnastes de tots els països, havent-se classificat quatre equips per categoria i per país, ompliran el pavelló Li Coq Sportshall durant la _Tartu Gymnastics Week._

![](/media/clqpbsky/82-_mg_1832c2.jpg) 

El tema de la coreografia que han triat és la naturalesa i utilitzaran la música de la banda sonora de Tarzán. L'equip saguntí practica la gimnàstica estètica, una modalitat executada únicament per dones, amb grups de 6 a 14 gimnastes, depenent de la categoria, on té una especial importància la sincronització del grup, l'elegància, i, encara que hi ha una finalitat competitiva, es tracta d'un esport de col·laboració i sense oposició on el treball en grup està per damunt dels assoliments individuals. La filosofia d'aquest esport es basa en moviments harmònics, rítmics i dinàmics realitzats amb l'ús econòmic i natural de la força.

El regidor delegat d'Esports, Miguel Chover, va voler reconéixer l'excel·lent treball de les gimnastes, que han aconseguit el tercer lloc en la seua categoria a Espanya, i desitjar-les sort. **“Estem tots convençuts que aneu a portar el nom de la nostra ciutat molt alt. Tingueu en compte que guanyar en aquestes coses no és l'important; l'esport no solament és açò, també és educació i són valors, i vosaltres fent gimnàstica sou felices, els vostres entrenadors també ho són veient la vostra evolució i a nosaltres també ens feu feliços veient com gaudiu**”, va destacar Chover.

La presidenta del club de gimnàstica de Sagunt, Carmen Crispín, va explicar que és important el fet de participar **“perquè aneu amb tota la il·lusió i des del club esperem que gaudiu molt del moment de la competició, guanyeu o no, perquè l'experiència és tot un privilegi que tothom voldria viure”.** A més, va voler reconéixer la labor dels pares de les gimnastes **“per fer un sacrifici extra perquè totes vosaltres pugueu gaudir de l'esport, ja que és una inversió a llarg termini que sempre portareu amb vosaltres”.**

**  
![](/media/gwkj4q4b/81_mg_1819c3.jpg)  
**

*   [](http://www.facebook.com/sharer.php?u=https://aytosagunto.es/va/actualitat/el-regidor-d-esports-miguel-chover-rep-a-l-equip-senior-femeni-de-gimnastica-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-regidor-d-esports-miguel-chover-rep-a-l-equip-senior-femeni-de-gimnastica-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-d-esports-miguel-chover-rep-a-l-equip-senior-femeni-de-gimnastica-de-sagunt/ "Linked In")
*   [](mailto:?body=https://aytosagunto.es/va/actualitat/el-regidor-d-esports-miguel-chover-rep-a-l-equip-senior-femeni-de-gimnastica-de-sagunt/)